

PROJEKTS uz 06.12.2024.

vēlamais datums izskatīšanai: [FK] 18.12.2024.

domē: 27.12.2024.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2024. gada 27. decembrī **Nr.**«DOKREGNUMURS»

**Par pašvaldības dzīvokļa īpašuma atsavināšanu Kauguru ielā 10-8, Baltezerā**

Ādažu novada pašvaldības dome izskatīja pašvaldības aģentūras “Carnikavas komunālserviss” (turpmāk – Aģentūra) 21.11.2021. iesniegumu Nr. 01-6/24/1578 (reģ. Nr. [ĀNP/1-11-1/24/6376](https://dvs-adazi.namejs.lv/Documents/Update/1160127)), par pašvaldībai piederoša dzīvokļa īpašuma, kadastra Nr. 8044 900 2375 (turpmāk - Īpašums), nodošanu atsavināšanai.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar ierakstiem Rīgas rajona tiesas Ādažu pagasta zemesgrāmatas nodalījumā Nr. 1248 8 nekustamais īpašums ar kadastra Nr. 8044 900 2375 pieder pašvaldībai. Nekustamais īpašums ir dzīvokļa īpašums 43,3 m2 platībā Kauguru iela 10-8, Baltezers, Ādažu pag., Ādažu nov., kura sastāvā ir 427/3657 domājamās daļas no daudzdzīvokļu mājas (kadastra apzīmējums 8044 013 0277 001), zemes (kadastra apzīmējums 8044 013 0277) un palīgēkas (kadastra apzīmējums 8044 013 0277 002).
2. Saskaņā ar Nekustamā īpašuma valsts kadastra informācijas sistēmas datiem Īpašuma kadastrālā vērtība ir 20 283 *euro.*
3. Pašvaldību likums nosaka:
   1. 73. panta pirmā daļa - pašvaldības manta izmantojama novada iedzīvotāju interesēs atbilstoši pašvaldības kompetencei, gan nododot to publiskā lietošanā, gan veidojot iestādes, gan dibinot kapitālsabiedrības vai iegūstot dalību kapitālsabiedrībās;
   2. 73. panta trešā daļa - mantas daļu, kas nav nepieciešama šā panta pirmajā daļā minētajiem mērķiem, pašvaldība var izmantot, lai saimnieciskā kārtā gūtu ienākumus vai lai likumā noteiktajā kārtībā šo daļu atsavinātu, vai lai sniegtu atbalstu valsts institūcijai tās funkciju izpildes nodrošināšanai novadā.
4. Aģentūras ieskatā Īpašums neatbilst Ādažu novada pašvaldības domes 26.10.2022. noteikumu Nr. 32 “Minimālās prasības pašvaldības dzīvokļu tehniskajam stāvoklim” izvirzītajām prasībām. Lai nodrošinātu Īpašuma ekspluatāciju, ir nepieciešams veikt būtiskus dzīvokļa atjaunošanas darbus: logu un ārdurvju konstrukciju nomaiņu, lokālās malkas sistēmas izbūvi, ventilācijas sistēmas atjaunošanu, griestu un sienu kosmētiskās apdares atjaunošanu, grīdas lamināta plākšņu nomaiņu, dušas kabīnes izbūvi u.c. Aģentūra, kā pašvaldības nekustamo īpašumu apsaimniekotāja, ierosina nodot Īpašumu atsavināšanai.
5. Publiskas personas mantas atsavināšanas likums nosaka:
   1. 1. panta 4. punkts - izsole ar augšupejošu soli ir priekšlikums personai, kura par atklāti pārdodamo mantu sola visaugstāko cenu, kas ir augstāka par izsoles sākumcenu, noslēgt minētās mantas pirkuma līgumu;
   2. 1. panta 6. un 7. punkts - nosacītā cena ir nekustamā īpašuma vērtība, kas noteikta atbilstoši īpašuma vērtēšanas standartiem. Pārdošana par brīvu cenu ir mantas pārdošana par atsavinātāja noteiktu cenu, kas nav zemāka par nosacīto cenu;
   3. 3. panta otrā daļa - publisku personu mantas atsavināšanas pamatveids ir mantas pārdošana izsolē;
   4. 4. panta pirmā daļa - mantas atsavināšanu var ierosināt, ja tā nav nepieciešama atvasinātai publiskai personai tās funkciju nodrošināšanai; otrā daļa - mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta;
   5. 5. panta pirmā daļa - atļauju atsavināt nekustamo īpašumu dod attiecīgās atvasinātās publiskās personas lēmējinstitūcija; piektā daļa - lēmumā par nekustamā īpašuma atsavināšanu nosaka arī atsavināšanas veidu;
   6. 8. panta sestā daļa - mantas novērtēšanas komisija novērtēšanai pieaicina sertificētu vērtētāju; septītā daļa - nosacīto cenu atbilstoši mantas vērtībai nosaka novērtēšanas komisija;
   7. 9. panta otrā daļa - atvasinātas publiskas personas lēmējinstitūcija nosaka institūciju, kura organizē nekustamā īpašuma atsavināšanu;
   8. 10. panta pirmā daļa - izsoles noteikumus apstiprina šā likuma 9. pantā minētā institūcija.
6. Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka pašvaldībai jārīkojas ar finanšu līdzekļiem un mantu lietderīgi, tas ir, manta atsavināma un nododama īpašumā citai personai par iespējami augstāku cenu.
7. Īpašumu novērtēšanai ir lietderīgi pieaicināt vienu sertificētu vērtētāju, kura pakalpojuma izmaksas par viena dzīvokļa īpašuma novērtēšanu paredzamas līdz EUR 300,-, kas apmaksājamas no pašvaldības Centrālās pārvaldes Nekustamā īpašuma nodaļas budžeta tāmes līdzekļiem.

Pamatojoties uz Pašvaldību likuma 73. panta trešo un ceturto daļu, Publiskas personas mantas atsavināšanas likuma 1. panta 4., 6. un 7. punktu, 3. panta pirmās daļas 1. punktu un otro daļu, 4. panta pirmo un otro daļu, 5. panta pirmo un piekto daļu, 8. panta sesto un septīto daļu, 9. panta otro daļu, 10. panta pirmo daļu un 46.1 panta trešās daļas 2. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, kā arī domes Finanšu komitejas 18.12.2024. atzinumu, Ādažu novada pašvaldības dome

**NOLEMJ:**

1. Nodot atsavināšanai Ādažu novada pašvaldībai piederošo dzīvokļa īpašumu ar kadastra numuru 8044 900 2375, adrese - Kauguru iela 10-8, Baltezers, Ādažu pag., Ādažu nov.
2. Pašvaldības Centrālās pārvaldes Nekustamā īpašuma nodaļai (NĪN) organizēt 1. punktā minētā īpašuma tirgus vērtības noteikšanu, pieaicinot sertificētu vērtētāju. Ar vērtēšanu saistītos izdevumus apmaksāt no NĪN 2025. gada budžeta tāmes līdzekļiem.
3. Pašvaldības mantas iznomāšanas un atsavināšanas komisijai pēc īpašuma vērtējuma saņemšanas un nosacītās cenas noteikšanas, sagatavot pašvaldības domes lēmuma projektu par nosacītās cenas apstiprināšanu, iesniegt to domei, un, ne vēlāk kā līdz 30.04.2025., organizēt 1. punktā noteiktā īpašuma atsavināšanu.
4. Pašvaldības izpilddirektora vietniecei organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_

Izsniegt norakstus:

CKS, JIN, GRN, NĪN, IDRV - @

*Cielava, 27343916*